กบข.มองหุ้นช่วงเลือกตั้งสดใส
กบข.เชื่อหุ้นช่วงเลือกตั้งสดใส ชี้สถิติย้อนหลังเลือกตั้ง 8 ครั้ง พบ 6 ครั้งที่ดัชนีมีการปรับตัวเพิ่มขึ้น
11 พ.ค. 2554

กบข.เชื่อหุ้นช่วงเลือกตั้งสดใส ชี้สถิติย้อนหลังเลือกตั้ง 8 ครั้ง พบ 6 ครั้งที่ดัชนีมีการปรับตัวเพิ่มขึ้น
น.ส.โสภาวดี เลิศมนัสชัย เลขาธิการกองทุนบำเหน็จบำนาญข้าราชการ (กบข.) เปิดเผยว่า ภาพรวมตลาดหุ้นไทยในช่วงเข้าสู่การเลือกตั้งเชื่อว่าดัชนีหุ้นจะปรับตัวสูงขึ้นเพราะหากดูสถิติจากอดีตที่มีการเลือกตั้งมา8ครั้งพบว่ามีถึง 6 ครั้งที่ดัชนีตลาดหุ้นปรับตัวสูงขึ้น
อย่างไรก็ตามในส่วนของกบข.นั้นในการลงทุนในภาวะที่มองว่าตลาดหุ้นจะเพิ่มข้นจากการเลือกตั้งนั้นไม่ได้เปลี่ยนแปลงไปจากแผนการลงทุนเดิมนักเพราะกบข.ให้น้ำหนักการลงทุนในตลาดหุ้นมากกว่าตลาดอยู่แล้วหรือมองตลาดหุ้นในมุมมองและ ณ สิ้นไตรมาสแรกของปี มีสัดส่วนการลงทุนในตลาดหุ้นไทยในระดับที่มากกว่า 10% ของสินทรัพย์รวม
"กลยุทธ์การลงทุนช่วงนี้ก็จะเป็นจังหวะขายทำกำไรเมื่อหุ้นเพิ่มขึ้นขณะเดียวกันเมื่อหุ้นปรับตัวลดลงก็เป็นจังหวะซื้อแต่การทำเช่นนี้จะมีเพียงบางส่วนของการลงทุน กบข.ตระหนักดีว่าต้องลงทุนระยะยาวและมีเป้าหมายชัดเจนว่าระยะยาวผลตอบแทนจะต้องชนะเงินเฟ้อ ส่วนดอกเบี้ยขาขึ้นนั้นก็ปรับพอร์ตอายุตราสารให้สั้นลง"น.ส.โสภาวดีกล่าว